અમેરીકાના બધા રાજ્યોમાં ગઈકાલે કમકમાટીભરી ધ્રુજારી ફરી વળી છે.પ્રમુખ એવા કમાન્ડર ઈન ચીફ ઓબામાના ગળે પણ ડૂમો ભરાઈ આવે એવી ઘટના બની ગઈ.કનેટીકટ નામના રાજ્યના સત્યાવીશ હઝારની વસ્તી ધરાવતાં ન્યુટાઉન ગામની સેન્ડી બ્રૂક નામની પ્રાથમિક શાળા કે જે પ્રથમ હરોળમાં સ્થાન પામેલી ઉત્તમ સ્કૂલ ગણાય છે તેમાં હાહાકાર મચી ગયો.આદમ લાંઝા નામના વીસ વર્ષના યુવાને ધડાધડ ગોળીએ છોડીને પહેલાં ધોરણના 20 વિદ્યાર્થીઓ અને પ્રીન્સીપાલ સહિત છ સ્ટાફ મેમ્બરને મારી નાંખ્યા પછી પોતે પણ ગોળી ખાઈને દેહ ત્યાગી દીધો.તેની માતા શાળામાં મદદનીશ હતી જેને પોતાના પુત્રએ પ્રથમ ઘરે મારી નાંખી અને પછી શાળાએ આવી આ વિનાશલીલાનું તાંડવ કર્યુ હતુ.